Publication: Magyar Közlöny
Issue: MK-2001-61 (Year: 2001, Number: 61)
Era: 1990-2004
Section: a 17/2001. (VI. 1.) OM rendelethez
Paragraph Index: 135

5. A képzés főbb tanulmányi területei 5.1. Természettudományos és mérnöki alapismeretek (földmérés és kartográfia, termőhelyi ismeretek, informatikai alkalmazások stb.), a tanórákban kifejezett képzési idő 9%-a. 5.2. Mezőgazdasági és rokonterületi alapozó ismeretek (szaktanácsadás, integrált állattenyésztés, kertészet, növénytermesztés, gyepgazdálkodás és erdészet stb.), a tanórákban kifejezett képzési idő 23%-a. 5.3. Szakmai törzsanyag 5.3.1. Kötelező része: az Európai Unió mezőgazdasága, szociológiai, térinformatikai alkalmazások, mezőgazdasági stratégiák, környezet- és természetvédelem, vidékfejlesztés, a vidékfejlesztés módszertana, a vidékfejlesztés jogrendszere, területfejlesztés, agrártermelés és a környezeti terhelés, agribusiness, falusi turizmus és vendéglátás, társadalomtudományi alapismeretek (faluszociológia, közösségfejlesztés, humánerőforrás, közigazgatás, információátadás módszerei), pénzügyi tervezés és ellenőrzés, a tanórákban kifejezett képzési idő 27%-a. 5.3.2. Választható része (szakirányonként): vidékfejlesztési programmenedzseri ismeretek, vidékfejlesztési programtervezés, agrárkörnyezetvédelmi programmenedzseri ismeretek, agrárkörnyezet- és tájgazdálkodás, környezet- és természetvédelem, a tanórákban kifejezett képzési idő 26%-a. 5.4. Szakmai gyakorlat, mely naposi gyakorlatból, gazdasági gyakorlatból és terepgyakorlatból tevődik össze, a tanórákban kifejezett képzési idő 15%-a. A naposi gyakorlaton túl a hallgatók egyénileg 200 óra összefüggő vidékfejlesztési gyakorlatot teljesítenek.

Source: https://magyarkozlony.hu/hivatalos-lapok/15168953a801666cdb6430bdf7c12d5fb046a5fa/dokumentumok/5cbd3ff9c1c9b08e902b5f671af5b55b1060b920/letoltes